पुलिस के आला अधिकारियों ने बताया कि इन महिला जवानों को कांकेर के जंगल वारफेयर कालेज में विशेष प्रशिक्षण दिया गया है। यही नहीं, पहले चरण में 90 महिला जवानों को नार्थइस्ट के पुलिस कैंप में भेजकर जंगल में लड़ने के लिए प्रशिक्षित किया गया है। बस्तर पुलिस से जुड़े सूत्रों की मानें तो महिला पुलिस जवानों को सुबह आठ बजे से शाम पांच बजे तक सड़क निर्माण साइट पर तैनात किया जाता है। ये जवान दोपहर में सिर्फ लंच के समय ही आधे घंटे के लिए मोर्चे से हटती हैं, लेकिन उनकी जगह नए जवानों को तैनात कर दिया जाता है।